EkBass/fiwiki-20250220-pages-articles huggingface dataset:
Jalkapallon Euroopan cupin kausi 1972–1973

Jalkapallon Euroopan cupin kausi 1972–1973 oli mestarijoukkueiden Euroopan cupin 18. kausi. Cupiin osallistui 30 joukkuetta ja ne pelasivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Stadion Rajko Mitićillä, Belgradissa 30. toukokuuta 1973. Alankomaalainen Ajax voitti loppuottelussa italialaisen Juventuksen maalein 1–0. Mestaruus oli Ajaxille kolmas perättäinen. Kauden paras maalintekijä oli puolivälierissä pudonneen Bayern Münchenin 11 maalia tehnyt Gerd Müller, joka teki viisi maalia toisen kierroksen ensimmäisessä osaottelussa kyproslaista AC Omoniaa vastaan. == Välierät == === Ensimmäiset osaottelut === === Toiset osaottelut === Juventus eteni loppuotteluun yhteismaalein 3–1. Ajax eteni loppuotteluun yhteismaalein 3–1. == Loppuottelu == == Lähteet == Luokka:Vuoden 1972 jalkapallo Luokka:Vuoden 1973 jalkapallo Luokka:Jalkapallon Euroopan Cupin kaudet
Lillemor Mannerheim

Ingeborg Aina Sophie Constance ”Lillemor” Klingspor (o.s. Mannerheim; 3. elokuuta 1927 Vihti – 22. kesäkuuta 1994 Hällekis, Götene, Ruotsi) oli suomalainen, Ruotsissa asunut keraamikko. Hänet tunnetaan erityisesti vaaseistaan ja leikkisistä eläinfiguureistaan. Mannerheim opiskeli Tukholmassa Taideteollisessa korkeakoulussa (sittemmin Konstfack) ja Pariisissa Académie de la Grande Chaumièressa ja työskenteli muun muassa Arabian palveluksessa ja 1950-luvulta alkaen vakituisena työntekijänä Gefle Porslinsfabrikissa Ruotsissa. Avioiduttuaan vuonna 1957 hän erosi posliinitehtaan palveluksesta ja muutti Hellekisin säterikartanoon, jossa hänellä oli oma ateljee. 1980-luvulla myös Arabia ja Rörstrand tilasivat Mannerheimilta sarjan figuureja. Vuonna 2019 ilmestyi Ruotsissa Mannerheimin elämäntyötä käsittelevä kirja, ja kesällä 2019 Mannerheimin tuotantoa oli esillä Rian designmuseossa Falkenbergissä Ruotsissa. Lillemor Mannerheim oli Suomen marsalkka Gustaf Mannerheimin veljen, pankinjohtaja ja valtiopäivämies Carl Mannerheimin pojantytär. Hän vietti lapsuutensa Suomessa Vihdin Niemenkylässä Hiidenveden rannalla. Ruotsissa asunut kirjailija Augustin Mannerheim oli hänen isänsä serkku. Lillemor Mannerheimin puoliso oli ruotsalainen kreivi Carl-Gustaf Klingspor (1916–2004), ja heillä oli kolme lasta. ==Lähteet== ==Kirjallisuutta== * Luokka:Suomalaiset keramiikkataiteilijat Luokka:Suomalaiset muotoilijat Luokka:Ruotsalaiset muotoilijat Luokka:Vuonna 1927 syntyneet Luokka:Vuonna 1994 kuolleet Luokka:Suomalaiset aateliset Luokka:Ruotsalaiset aateliset
Don Wikström

Don Arthur Lorenzo Wikström (11. tammikuuta 1906 TurkuKuka kukin on (Aikalaiskirja) 1954, s. 973 (Viitattu 2.6.2019) – 11. syyskuuta 1968 Helsinki) oli suomalainen kalastusneuvos, museonjohtaja ja opettaja. ==Henkilöhistoria== Don Arthur Lorenzo Wikströmin vanhemmat olivat opettaja Don Arthur Wikström ja Selma Alexandra Ristell ja puoliso vuodesta 1936 Greta Carlsson. Wikström tuli ylioppilaaksi 1925 ja valmistui filosofian kandidaatiksi 1931. Hän toimi valmistuttuaan opettajana Turun klassillisessa lyseossa. Suojeluskuntapiirin valistusohjaaja hän oli 1934–1944 ja sivutoimenaan Turun biologisen museon johtaja 1931–1939. Maatalousministeriössä Wikström oli apulaismetsästyksenvalvoja 1945–1952 ja sen ohella valtioneuvoston ylimääräinen esittelijä. Maataloushallituksen kalatalousosaston kalastusneuvoksenä hän toimi vuodesta 1952, osaston vt. päällikkönä vuodesta 1953 ja vakinaisena vuodesta 1954. Hän myös luennoi metsästysoppia Helsingin yliopistossa 1948–1949 ja 1950–1953. Ahvenanmaan suojeluskuntapiirin huoltopäällikkönä Wikström työskenteli 1941–1944, sotilasarvoltaan hän oli kapteeni (1944).Kuolleita. Helsingin Sanomat, 15.9.1968, s. 10. ==Julkaisuja== * Turun biologinen museo: opas, 1946 * Päiväpetolintujen tunteminen, 1948 * Kemijoen kalatalouden kehittämismahdollisuuksista, 1966, julkaisussa Kemijoen vesiensuojeluyhdistys r.y.: toimintakertomus ajalta 1.5.1964 – 31.12.1965 Liite 5, ss. 29–32 ==Lähteet== Luokka: Suomalaiset virkamiehet Luokka: Suomalaiset museonjohtajat Luokka: Suomalaiset opettajat Luokka: Vuonna 1906 syntyneet Luokka: Vuonna 1968 kuolleet
Univers

Univers on tunnettu ja laajalti käytössä oleva sans serif -kirjaintyyppi, jonka Adrian Frutiger suunnitteli vuonna 1957. Universin rationaalisen selkeät muodot tekevät siitä helppolukuisen ja mitä moninaisimpiin käyttötarkoituksiin sopivan. Ranskalainen kirjasinvalimo Deberny & Peignot halusi vuonna 1954 lisätä valikoimaansa puhdaslinjaisen sans serif -kirjaintyypin, jossa olisi useita leikkauksia. Kirjapainon taiteellinen johtaja Frutiger piirsi uuden kirjaintyypin opiskeluaikaisten luonnostensa pohjalta. Deberny & Peignot julkaisi Universin vuonna 1957, ja myöhemmin Univers siirtyi Linotypen omistukseen. Vuonna 1997 Frutiger päivitti Universin yhdessä Linotypen henkilökunnan kanssa vastaamaan paremmin nykyaikaisia vaatimuksia. Lopputuloksena syntynyt Univers Next koostuu 59 kirjainleikkauksesta sekä neljästä Linotype Univers Typewriter -kirjainleikkauksesta. ==Lähteet== == Aiheesta muualla == Luokka:Kirjaintyypit
Fucecchio

Fucecchio on kunta Italiassa Toscanan alueella olevassa Firenzen metropolikaupungissa. Se sijaitsee noin 45 kilometriä Firenzestä länteen Arnojoen varrella. Kunta sijaitsi vanhan roomalaisen tien Via Francigenan varrella. Se oli keskiajalla voimakkaasti sidoksissa pistoialaiseen Cadolingin sukuun. Kunta koki suurta tuhoa toisen maailmansodan pommituksissa.Giro d'Italia 2019 ==Lähteet== ==Aiheesta muualla== Luokka:Firenzen metropolikaupungin kunnat
Sergei Salnikov

Sergei Sergejevitš Salnikov (, 13. syyskuuta 1925 Krasnodar, Venäjän SFNT – 9. toukokuuta 1984 Moskova, Venäjän SFNT) oli Neuvostoliittoa edustanut jalkapalloilija, jalkapallovalmentaja ja olympiavoittaja. Salnikov kuului Neuvostoliiton miesten maajoukkueen kokoonpanoon Melbournen kesäolympialaisissa 1956, missä maa voitti kultaa. Hän teki olympiaturnauksessa Indonesiaa vastaan kaksi maalia.Olympics at Sports- Reference.com Salnikov edusti Neuvostoliittoa myös Ruotsin MM-kilpailuissa 1958. Seuratasolla hän voitti Neuvostoliiton mestaruuksia ja cup- mestaruuksia.http://footballfacts.ru/players/107598 Salnikovin tyttärenpoika, kreikkalainen Stéfanos Tsitsipás, on menestynyt tenniksenpelaaja.https://www.bbc.co.uk/newsround/46949995 == Lähteet == * Sergey Salnikov Bio, Stats, and Results Olympics at Sports-Reference.com === Viitteet === == Aiheesta muualla == * Profiili national-football-teams.com Luokka:Neuvostoliittolaiset jalkapalloilijat Luokka:Neuvostoliittolaiset jalkapallovalmentajat Luokka:Neuvostoliittolaiset olympiavoittajat Luokka:Vuonna 1925 syntyneet Luokka:Vuonna 1984 kuolleet
Abby Dahlkemper

Abigail Lynn "Abby" Dahlkemper (s. 13. toukokuuta 1993) on yhdysvaltalainen jalkapalloilija, pelipaikaltaan puolustaja. Hän on pelannut Yhdysvaltain naisten maajoukkueessa helmikuun 2021 loppuun mennessä 65 maaottelua ja kuului joukkueeseen, joka voitti MM-kilpailun vuonna 2019. Dahlkemper pelasi kaikissa Yhdysvaltain MM-kisojen 2019 otteluissa ja oli jokaisessa ottelussa myös avauskokoonpanossa. Hän saavutti olympiapronssia vuodelle 2021 siirretyissä Tokion olympialaisissa. Dahlkemper edustaa seuratasolla englantilaista Manchester Cityä. Aiemmin hän on edustanut kotimaassan Western New York Flashia ja North Carolina Couragea sekä Australiassa Adelaide Unitedia. == Lähteet == == Aiheesta muualla == Luokka:Yhdysvaltalaiset jalkapalloilijat Luokka:Yhdysvaltalaiset olympiamitalistit Luokka:Vuonna 1993 syntyneet Luokka:Elävät henkilöt
Lindsey Horan

Lindsey Horan (s. 26. toukokuuta 1994) on yhdysvaltalainen jalkapalloilija, pelipaikaltaan keskikenttäpelaaja. Hän on pelannut Yhdysvaltain naisten maajoukkueessa 154 maaottelua ja tehnyt niissä 35 maalia. Horan kuului joukkueeseen, joka voitti MM-kultaa vuonna 2019. Hän saavutti olympiapronssia vuodelle 2021 siirretyissä Tokion olympialaisissa. Horan edustaa seuratasolla Portland Thornsia. Vuosina 2012–2016 hän edusti ranskalaisseura Paris Saint- Germainia. == Lähteet == Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 1994 syntyneet Luokka:Elävät henkilöt
Sam Mewis

Samantha June "Sam" Mewis (s. 9. lokakuuta 1992) on yhdysvaltalainen jalkapalloilija, pelipaikaltaan keskikenttäpelaaja. Hän on pelannut Yhdysvaltain naisten maajoukkueessa helmikuun 2021 loppuun mennessä 70 maaottelua ja tehnyt niissä 21 maalia. Mewis voitti MM-kultaa vuonna 2019 ja saavutti olympiapronssia vuodelle 2021 siirretyissä Tokion olympialaisissa. Hänet valittiin vuoden 2020 parhaaksi yhdysvaltalaiseksi naispelaajaksi. Mewis edustaa seuratasolla englantilaista Manchester Cityä. Kotimaassaan hän on edustanut Western New York Flashia ja North Carolina Couragea. Hänen siskonsa Kristie on myös maajoukkuejalkapalloilija. == Lähteet == == Aiheesta muualla == Luokka:Yhdysvaltalaiset jalkapalloilijat Luokka:Yhdysvaltalaiset olympiamitalistit Luokka:Vuonna 1992 syntyneet Luokka:Elävät henkilöt
Mallory Swanson

Mallory Swanson (o.s. Pugh, s. 29. huhtikuuta 1998) on yhdysvaltalainen jalkapalloilija, pelipaikaltaan hyökkääjä. Hän on pelannut Yhdysvaltain naisten maajoukkueessa 92 maaottelua ja tehnyt niissä 34 maalia. Hän kuului joukkueeseen, joka voitti MM-kultaa vuonna 2019. Hän edustaa seuratasolla Chicago Red Starsia. Mallory Swanson avioitui baseballpelaaja Dansby Swansonin kanssa joulukuussa 2022. == Lähteet == Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 1998 syntyneet Luokka:Elävät henkilöt
Anatoli Masljonkin

Anatoli Jevstignejevitš Masljonkin (, 29. kesäkuuta 1930 Moskova, Venäjän SFNT – 16. toukokuuta 1988 Moskova, Venäjän SFNT) oli Neuvostoliittoa edustanut jalkapalloilija, olympiavoittaja ja Euroopan mestari. Masljonkin kuului Neuvostoliiton miesten maajoukkueen kokoonpanoon Melbournen kesäolympialaisissa 1956Olympics at Sports-Reference.com ja Ranskan EM- kilpailuissa 1960, joissa kummassakin Neuvostoliitto voitti mestaruuden. Masljonkin edusti Neuvostoliittoa myös Ruotsin MM-kilpailuissa 1958 ja Chilen MM-kilpailuissa 1962. Seuratasolla hän juhli Neuvostoliiton mestaruutta ja cup-mestaruutta.http://www.rusteam.permian.ru/players/maslenkin.html == Lähteet == * Anatoly Maslyonkin Bio, Stats, and Results Olympics at Sports- Reference.com === Viitteet === Luokka:Neuvostoliittolaiset jalkapalloilijat Luokka:Neuvostoliittolaiset olympiavoittajat Luokka:Vuonna 1930 syntyneet Luokka:Vuonna 1988 kuolleet
Alyssa Naeher

Alyssa Naeher (s. 20. huhtikuuta 1988) on yhdysvaltalainen jalkapalloilija, pelipaikaltaan maalivahti. Hän on pelannut Yhdysvaltain naisten maajoukkueessa 53 maaottelua. Hän oli varamaalivahtina vielä MM-kisoissa 2015, kun Yhdysvallat voitti kultaa, mutta on sen jälkeen noussut maajoukkueen ykkösmaalivahdiksi. Hän voitti maailmanmestaruuden vuonna 2019 ja saavutti olympiapronssia vuodelle 2021 siirretyissä Tokion olympialaisissa.. Naeher edustaa seuratasolla Chicago Red Starsia. == Lähteet == == Aiheesta muualla == Luokka:Yhdysvaltalaiset jalkapallomaalivahdit Luokka:Yhdysvaltalaiset olympiavoittajat Luokka:Vuonna 1988 syntyneet Luokka:Elävät henkilöt
Martimojärvi

Tietoja Tietoja Koordinaatit: 65.8226°, 25.2221° Päävesistö: Simojoki Pinta- ala 2,5478km² Syvyys 1-2m Rantaviiva 8,96km Korkeustaso 66,6m Martimojärvi on 255 hehtaarin kokoinen järvi Simojoki-päävesistössä. Se sijaitsee Martimoaavan soidensuojelualueella ja kuuluu Kemijoen vesienhoitoalueeseen. Martimojärven järvialueeseen kuuluu myös Pikkujärvi. Järven ympärillä on runsaasti muitakin pieniä suolampia. Järven eteläpuolella on Martimojärven allikkoalue. Allikkoalue on herkkää linnustoaluetta, joka tulee ottaa huomioonpesimäaikana alueella liikkuessa. Martimojärvestä, Pikkujärven eteläpuolelta, erkanee Martimo-oja, joka laskee Simojokeen. == Linnut == Martimojärven alueellaa pesii yli 50 eri lintulajia. Alueella on havaittu pesivän muun muassa laulujoutsen, metso, kanahaukka, metsähanhi, kaakkuri, liro, lapinpöllö, mersäkirvinen, punarinta ja harmaasieppo. == Kalastus == Martimojärvi on ruskeavetistä ja sen kasvillisuus karua. Martimojärvestä voi saada ahventa, haukea ja lahnaa. == Retkeily == Martimojärvelle kulkee Järviaavan retkeilyreitti. Reitti lähtee Hangassalmen ahon p-paikalta ja kulkee polkua ja pitkospuita pitkin Martimojärvelle ja sieltä lintutornin kautta takaisin. Reitti on rengasreitti. Reitin varrella löytyy Martimojärven laavu. Martimoaavan vaelluspolku yhdistyy myös Järviaavan reittiin. Vaelluspolku kulkee alueen halki Hangassalamenahosta Kivalon p-paikalle. Reitin varrella on kaksi autiotupaa: Koivuselän autiotupa ja Saunasaaren autiotupa. == Lähteet == * * * * === Viitteet === Luokka:Simon järvet Luokka:Simojoen vesistö
Adrian Frutiger

Adrian Frutiger (24. toukokuuta 1928 Unterseen, Bernin kantoni – 10. syyskuuta 2015 Bremgarten, Aargau) oli sveitsiläinen kirjainmuotoilija. Hän opiskeli taideteollisuusoppilaitoksessa Zürichissä, mutta asui ja työskenteli pitkään Pariisissa. Frutiger toimi kirjainsuunnittelijana Deberny & Peignot -kirjasinvalimossa, jossa hän suunnitteli muun muassa tunnetun Univers- kirjaintyypin. Hänen uransa aikana kirjainsuunnittelussa ja painotekniikassa tapahtui monia teknisiä mullistuksia. Frutiger oli sekä teknisesti että taiteellisesti lahjakas, ja hän olikin yksi aikansa monipuolisimmista kirjainmuotoilijoista. Deberny & Peignotilla hän tutustui Lumitypeen, yhteen ensimmäisistä valolatomakoneista. Frutigerista tuli valoladonnassa käytettävien kirjainlajien suunnittelun uranuurtaja, ja hänen myötävaikutuksellaan kirjasinvalimon vanhat metallikirjasintyypit muunnettiin valoladontaan sopiviksi. Frutiger suunnitteli myös aivan uusia kirjaintyyppejä valolatomakoneille. Frutigerin Univers julkaistiin sekä valoladontaversiona että metallikirjakkeina, ja kirjaintyypistä tuli nopeasti erittäin suosittu. Univers otettiin käyttöön muun muassa Pariisin Orlyn lentokentän opasteissa sekä Münchenin olympialaisten viestintämateriaaleissa. Vuonna 1968 Frutiger kehitti OCR-B-standardin, joka on käytössä optisissa lukijoissa. Frutiger työskenteli Deberny & Peignotin lisäksi suunnittelijana myös Linotypelle. Frutigerille kirjainten luettavuus oli suunnittelussa aina etusijalla.Bohman ja Hallberg 1988, s. 46 Vuonna 1992 Frutiger muutti vaimonsa Simonen kanssa takaisin synnyinmaahansa Sveitsiin, Bremgarteniin. Hän kuoli siellä vuonna 2015. == Adrian Frutigerin suunnittelemia kirjaintyyppejä == * Avenir * Egyptienne F * Frutiger * Frutiger Capitalis * Herculanum * Linotype Didot * Meridien * OCR-B Regular * Ondine * Rusticana * Serifa * Univers * Univers Next * Vectora * Zurich == Lähteet == *Bohman, Jan ja Hallberg, Åke: Graafinen suunnittelu. Gummerus 1988. ISBN 951-20-3042-X ===Viitteet=== Luokka:Kirjainmuotoilijat Luokka:Sveitsiläiset henkilöt Luokka:Vuonna 1928 syntyneet Luokka:Vuonna 2015 kuolleet
Emily Sonnett

Emily Sonnett (s. 25. marraskuuta 1993) on yhdysvaltalainen jalkapalloilija, pelipaikaltaan puolustaja. Hän on pelannut Yhdysvaltain naisten maajoukkueessa 34 maaottelua. Sonnett kuului Yhdysvaltain joukkueeseen, joka voitti vuonna 2019 MM-kultaa, mutta pääsi turnauksessa kentälle vain vaihtopelaajana yhden alkulohko-ottelun lopussa. Hän saavutti olympiapronssia vuodelle 2021 siirretyissä Tokion olympialaisissa. Hän edustaa seuratasolla Orlando Pridea. == Lähteet == Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 1993 syntyneet Luokka:Elävät henkilöt
Tierna Davidson

Tierna Davidson (s. 19. syyskuuta 1998) on yhdysvaltalainen jalkapalloilija, pelipaikaltaan puolustaja. Hän on pelannut Yhdysvaltain naisten maajoukkueessa 21 maaottelua ja tehnyt niissä yhden maalin. Davidson kuului Yhdysvaltain joukkueeseen, joka voitti MM-kultaa vuonna 2019. Hän saavutti olympiapronssia vuodelle 2021 siirretyissä Tokion olympialaisissa. Hän edustaa seuratasolla Chicago Red Starsia. == Lähteet == Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 1998 syntyneet Luokka:Elävät henkilöt
Anatoli Bašaškin

Anatoli Vasiljevitš Bašaškin (, 23. helmikuuta 1924 Reutov, Venäjän SFNT – 27. kesäkuuta 2002 Moskova, Venäjä) oli Neuvostoliittoa edustanut jalkapalloilija ja olympiavoittaja. Puolustajana pelannut Bašaškin kuului Neuvostoliiton miesten maajoukkueen kokoonpanoon Melbournen kesäolympialaisissa 1956, missä maa voitti kultaa, ja Helsingin kesäolympialaisissa 1952. Seuratasolla hän voitti Neuvostoliiton mestaruuksia ja cup-mestaruuksia.Olympics at Sports- Reference.com == Lähteet == * Anatoly Bashashkin Bio, Stats, and Results Olympics at Sports-Reference.com === Viitteet === Luokka:Neuvostoliittolaiset jalkapalloilijat Luokka:Neuvostoliittolaiset olympiavoittajat Luokka:Vuonna 1924 syntyneet Luokka:Vuonna 2002 kuolleet
Rose Lavelle

Rosemary Kathleen "Rose" Lavelle (s. 14. toukokuuta 1995) on yhdysvaltalainen jalkapalloilija, pelipaikaltaan keskikenttäpelaaja. Hän on pelannut Yhdysvaltain naisten maajoukkueessa helmikuun 2021 loppuun mennessä 50 maaottelua ja tehnyt niissä 14 maalia. Lavelle voitti vuoden 2019 MM- kilpailuissa kultaa. Hänet valittiin turnauksen kolmanneksi parhaaksi pelaajaksi. Hän saavutti olympiapronssia vuodelle 2021 siirretyissä Tokion olympialaisissa. Lavelle on edustanut seuratasolla kotimaassaan Boston Breakersia ja Washington Spiritiä, ja kaudella 2020–2021 hän pelaa englantilaisseura Manchester Cityssä. == Lähteet == Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 1995 syntyneet Luokka:Elävät henkilöt
Crystal Dunn

Crystal Dunn (s. 3. heinäkuuta 1992) on yhdysvaltalainen jalkapalloilija, pelipaikaltaan puolustaja. Hän on pelannut Yhdysvaltain naisten maajoukkueessa 91 maaottelua ja tehnyt niissä 24 maalia. Dunn on voittanut MM-kultaa vuonna 2019 ja saavuttanut olympiapronssia vuodelle 2021 siirretyissä Tokion olympialaisissa.. Hän edustaa seuratasolla North Carolina Couragea. == Lähteet == Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 1992 syntyneet Luokka:Elävät henkilöt
Allie Long

Allie Long (s. 13. elokuuta 1987) on yhdysvaltalainen jalkapalloilija, pelipaikaltaan keskikenttäpelaaja. Hän on pelannut Yhdysvaltain naisten maajoukkueessa 45 maaottelua ja tehnyt niissä kuusi maalia. Long on voittanut MM-kultaa vuonna 2019. Hän edustaa seuratasolla Reign FC:tä. == Lähteet == == Aiheesta muualla == Luokka:Yhdysvaltalaiset jalkapalloilijat Luokka:Vuonna 1987 syntyneet Luokka:Elävät henkilöt
Mihail Ogonkov

Mihail Pavlovitš Ogonkov (, 24. kesäkuuta 1932 Moskova, Venäjän SFNT – 14. elokuuta 1979 Moskova, Venäjän SFNT) oli Neuvostoliittoa edustanut jalkapalloilija ja olympiavoittaja. Ogonkov kuului Neuvostoliiton miesten maajoukkueen kokoonpanoon Melbournen kesäolympialaisissa 1956, missä maa voitti kultaa.Olympics at Sports-Reference.com Seuratasolla hän voitti Neuvostoliiton mestaruuksia ja cup-mestaruuden. Ogonkov kuoli 47-vuotiaana kotonaan Moskovassa: ruumis löydettiin vasta kaksi viikkoa kuoleman jälkeen, ja kuolintapauksesta kirjoiteltiin lehdistössä.https://fanat1k.ru/hall-of- fame/Ogonkov.Mikhail.php == Lähteet == * Mikhail Ogonkov Bio, Stats, and Results Olympics at Sports-Reference.com === Viitteet === Luokka:Neuvostoliittolaiset jalkapalloilijat Luokka:Neuvostoliittolaiset olympiavoittajat Luokka:Vuonna 1932 syntyneet Luokka:Vuonna 1979 kuolleet
Jessica McDonald

Jessica McDonald (s. 28. helmikuuta 1988) on yhdysvaltalainen jalkapalloilija, pelipaikaltaan hyökkääjä. Hän on pelannut Yhdysvaltain naisten maajoukkueessa kahdeksan maaottelua ja tehnyt niissä kaksi maalia. McDonald kuului joukkueeseen, joka voitti vuonna 2019 MM-kultaa. Hän edustaa seuratasolla North Carolina Couragea. == Lähteet == Luokka:Yhdysvaltalaiset jalkapalloilijat Luokka:Vuonna 1988 syntyneet Luokka:Elävät henkilöt
Ashlyn Harris

Ashlyn Harris (s. 19. lokakuuta 1985) on yhdysvaltalainen jalkapalloilija, pelipaikaltaan maalivahti. Hän on pelannut Yhdysvaltain naisten maajoukkueessa 14 maaottelua. Hän oli varamaalivahtina MM-kisoissa 2015 ja 2019 kun Yhdysvallat voitti kultaa. Hän oli voittamassa alle 19-vuotiaiden maailmanmestaruutta vuonna 2002 ja saavutti samassa ikäluokassa MM-pronssia 2004. Harris edustaa seuratasolla Orlando Pridea. Harris on naimisissa Yhdysvaltain naisten jalkapallomaajoukkueessa pelaavan Ali Kriegerin kanssa. == Lähteet == Luokka:Yhdysvaltalaiset jalkapallomaalivahdit Luokka:Vuonna 1985 syntyneet Luokka:Elävät henkilöt
Luettelo Etelä-Korean kansallispuistoista

Etelä-Korean kansallispuistot jaotellaan vuoristoalueen, meren ja rannikon sekä historiallisiin kansallispuistoihin. Maassa on kaikkiaan 22 kansallispuistoa. Nimi (suomeksi, hangul, hanja) Kuva Sijainti Perustettu Pinta-ala Tyyppi Bukhansan 북한산국립공원 北漢山國立公園 175px Soul, Gyeonggi 1983 Vuoristo Byeonsan-bando 변산반도국립공원 邊山半島國立公園 Jeollabuk-do 1988 Meri ja rannikko Chiaksan 치악산국립공원 雉岳山國立公園 Gangwon-do 1984 Vuoristo Dadohaehaesang 다도해해상국립공원 多島海海上國立公園 Jeollanam-do 1981 Meri ja rannikko Deogyusan 덕유산국립공원 德裕山國立公園 Jeollabuk-do, Gyeongsangnam-do 1975 Vuoristo Gayasan 가야산국립공원 伽倻山國立公園 Gyeongsangnam-do, Gyeongsangbuk-do 1972 Vuoristo Gyeongju 경주국립공원 慶州國立公園 Gyeongsangbuk-do 1968 Historiallinen Gyeryongsan 계룡산국립공원 鷄龍山國立公園 175px Chungcheongnam-do, Daejeon 1968 Vuoristo Hallasan 한라산국립공원 漢拏山國立公園 Jeju 1970 Vuoristo Hallyeohaesang 한려해상국립공원 閑麗海上國立公園 175px Jeollanam-do, Gyeongsangnam-do 1968 Meri ja rannikko Jirisan 지리산국립공원 智異山國立公園 Jeollanam-do, Jeollabuk-do, Gyeongsangnam-do 1967 Vuoristo Juwangsan 주왕산국립공원 周王山國立公園 Gyeongsangbuk-do 1976 Vuoristo Naejangsan 내장산국립공원 內藏山國立公園 Jeollanam-do, Jeollabuk-do 1971 Vuoristo Odaesan 오대산국립공원 五臺山國立公園 175px Gangwon-do 1975 Vuoristo Seoraksan 설악산국립공원 雪嶽山國立公園 Gangwon-do 1970 Vuoristo Sobaeksan 소백산국립공원 小白山國立公園 Pohjois-Chungcheong, Gyeongsangbuk-do 1987 Vuoristo Songnisan 속리산국립공원 俗離山國立公園 Pohjois-Chungcheong, Gyeongsangbuk-do 1970 Vuoristo Taeanhaean 태안해안국립공원 泰安海岸國立公園 Chungcheongnam-do 1978 Meri ja rannikko Wolchulsan 월출산국립공원 月出山國立公園 Jeollanam-do 1988 Vuoristo Woraksan 월악산국립공원 月岳山國立公園 Pohjois-Chungcheong, Gyeongsangbuk-do 1984 Vuoristo Mudeungsan 무등산국립공원 無等山國立公園 Gwangju, Jeollanam-do 2012 Vuoristo Taebaeksan 태백산국립공원 太白山國立公園 Yeongwol, Jeongseon, Taebaek, Gangwon Bonghwa, Gyeongsangbuk-do 2016 Vuoristo == Lähteet == * kansallispuistot
Adrianna Franch

Adrianna Franch (s. 12. marraskuuta 1990) on yhdysvaltalainen jalkapalloilija, pelipaikaltaan maalivahti. Hän on pelannut Yhdysvaltain naisten maajoukkueessa yhden maaottelun. Franch oli Yhdysvaltain naisten maajoukkueen varamaalivahti, kun he voittivat MM-kultaa vuonna 2019. Hän saavutti olympiapronssia vuodelle 2021 siirretyissä Tokion olympialaisissa ja pääsi tällä kertaa pelaamaan. Hän edustaa seuratasolla Portland Thornsia. Hänet valittiin NWSL:n vuoden parhaaksi maalivahdiksi kausina 2017 ja 2018. == Lähteet == Luokka:Yhdysvaltalaiset jalkapallomaalivahdit Luokka:Yhdysvaltalaiset olympiamitalistit Luokka:Vuonna 1990 syntyneet Luokka:Elävät henkilöt
Scramble

Scramble on Konamin kehittämä ja julkaisema räiskintäpeli, joka on julkaistu kolikkopelinä vuonna . Pelistä on julkaistu käännös muun muassa Tomy Tutor -mikrotietokoneelle ja Vectrex -pelikonsolille. Peli oli Konamin varhaisia hittipelejä ja ensimmäisiä kotitietokoneille käännettyjä pelejä. == Pelaaminen == Peli on sivuttaisvierittävä, jossa maasta ammutut raketit yrittävät osua pelaajan alukseen. Pelaajalla on käytettävissä vain rajallisesti polttoainetta, jota saa lisää ampumalla maassa olevia säiliöitä. == Kiistat == Peli oli oikeuskiistan aiheena vuonna 1982. Päätöksessä todettiin Omni Video Gamesin yrittäneen tahallisesti hyötyä pelistä, johon Stern Electronicsilla oli yksinoikeus Pohjois- ja Etelä-Amerikassa. Päätöksessä myös todettiin videopelin audiovisuaalisen työn olevan tekijänoikeuden alaisesti suojattavaa. == Kloonit == Pelistä on julkaistu epäviralliseja klooneja useille eri alustoille kuten Commodore 64:lle nimellä Skramble! vuonna 1983. == Lähteet == == Aiheesta muualla == * * * * 669 F. 2d 852 - Stern Electronics Inc v. Kaufman OpenJurist-sivustolla Luokka:Vuoden 1981 videopelit Luokka:Konamin kolikkopelit Luokka:Vectrex-pelit
Eiichi Nakamura

Eiichi Nakamura (, 1909 Kioto – 27. toukokuuta 1945) oli japanilainen maahockeypelaaja ja olympiamitalisti. Nakamura saavutti olympiahopeaa Los Angelesissa 1932.Olympics at Sports-Reference.com Hän kuoli taistelussa toisessa maailmansodassa 27. toukokuuta 1945https://www.sports- reference.com/olympics/friv/lists.cgi?id=65. == Lähteet == * Eiichi Nakamura Bio, Stats, and Results Olympics at Sports-Reference.com === Viitteet === Luokka:Japanilaiset maahockeypelaajat Luokka:Japanilaiset olympiamitalistit Luokka:Japanilaiset toisessa maailmansodassa kaatuneet Luokka:Vuonna 1909 syntyneet Luokka:Vuonna 1945 kuolleet
Toshio Usami

Toshio Usami (, 1908 Aichin prefektuuri – 1. kesäkuuta 1991) oli japanilainen maahockeypelaaja ja olympiamitalisti. Usami saavutti olympiahopeaa Los Angelesissa 1932. Olympiaturnaukseen osallistui kolme maata: Japani hävisi Intialle mutta voitti kisaisäntä Yhdysvallat.Olympics at Sports-Reference.com == Lähteet == * Toshio Usami Bio, Stats, and Results Olympics at Sports- Reference.com === Viitteet === Luokka:Japanilaiset maahockeypelaajat Luokka:Japanilaiset olympiamitalistit Luokka:Vuonna 1908 syntyneet Luokka:Vuonna 1991 kuolleet
Yoshio Sakai

Yoshio Sakai (, 2. toukokuuta 1910 Tokio – ?) oli japanilainen maahockeypelaaja ja olympiamitalisti. Sakai saavutti olympiahopeaa Los Angelesissa 1932. Olympiaturnaukseen osallistui kolme maata: Japani hävisi Intialle mutta voitti kisaisäntä Yhdysvallat. Sakai kuului Japanin maajoukkueen kokoonpanoon myös Berliinin kesäolympialaisissa 1936, missä maa sijoittui viidenneksi voitettuaan Yhdysvallat ja Unkarin sekä hävittyään Intialle.Olympics at Sports-Reference.com == Lähteet == * Yoshio Sakai Bio, Stats, and Results Olympics at Sports-Reference.com === Viitteet === Luokka:Japanilaiset maahockeypelaajat Luokka:Japanilaiset olympiamitalistit Luokka:Vuonna 1910 syntyneet Luokka:Kuolinvuosi puuttuu
Näkymättömät kaupungit

Näkymättömät kaupungit (Le città invisibili, 1972) on italialaisen kirjailijan Italo Calvinon romaani. Sen on suomentanut Jorma Kapari ja Tammi julkaisi sen Keltaisessa kirjastossa vuonna 1976. Lyhyistä, muutaman sivun mittaisista luvuista koostuvaa kirjaa suositteli Helsingin Kallion kirjaston kirjastonhoitaja Sini Turunen sellaiselle, joka ei ole pitkään aikaan lukenut kirjoja. (Tilaajille) Kirjan päähenkilöt Marco Polo ja Kublai-kaani keskustelevat, ja Polo kertoo kaupungeista, joissa hän on käynyt. Kublai-kaani suhtautuu kertomuksiin epäillen, onko niitä olemassakaan.Näkymättömät kaupungit. Kirjasampo. viitattu 3.6.2019 ==Lähteet== Luokka:Vuoden 1972 kirjat Luokka:Italialaiset romaanit
Rocketman

Rocketman on vuonna 2019 ensi-iltansa saanut brittiläis-yhdysvaltalainen musikaali- ja elämäkertaelokuva, joka kertoo muusikko Elton Johnin elämästä. Elokuvan on ohjannut Dexter Fletcher ja siinä Elton Johnia esittää Taron Egerton, joka palkittiin roolistaan Golden Globella. == Näyttelijät == == Ikäraja == John halusi että elokuvassa on homoseksikohtauksia ja sanoi että elokuvasta ei tehdä PG13-ikäsuosituksen elokuvaa, vaikka jotkut elokuvastudiot vaativat hillitsemään kohtauksia, jotta elokuvalle saataisiin PG13-ikäsuositus. Yhdysvalloissa elokuva on luokiteltu R-kategoriaan (restricted), joka tarkoittaa kielletty alle 17-vuotiailta.https://www.esquire.com/entertainment/movies/a27678196/why-rocketman-movie-rated-r-elton-john-drugs-sex/ Australiassa elokuva on luokiteltu MA15+-kategoriaan (vanhemman seurassa).http://www.classification.gov.au/News/Pages/2019-News/17may2019--classification-review-announced-for-the-film-rocketman.aspx Venäjällä elokuvasta leikattiin viisi minuuttia "homopropagandan" vuoksi.https://www.theguardian.com/world/2019/may/31/russia-cuts-scenes-of-elton-john-rocketman-citing-homosexual-propaganda-law Suomessa elokuvan ikäraja on K-12 ja aikuisen seurassa K-9https://www.v2.fi/arvostelut/viihde/2520/Rocketman/. == Palkinnot == === Cannesin elokuvajuhlat === |- |2019 |Rocketman |Queer Palm | |} === Golden Globe === |- | rowspan="3"|2020 |Rocketman |Paras musikaali- tai komediaelokuva | |- |Taron Egerton |Paras miespääosa musikaali- tai komediaelokuvassa | |- |Elton John & Bernie Taupin – ”I'm Gonna Love Me Again” |Paras alkuperäislaulu | |} === Oscar-palkinto === |- | rowspan="1"|2020 |Elton John & Bernie Taupin – ”I'm Gonna Love Me Again” |Paras laulu | |} == Vastaanotto == Elokuva sai vaihtelevia arvosteluja. Esimerkiksi Helsingin Sanomien Miska Rantanen piti Rocketmania valtavirran musikaalielokuvaksi poikkeuksellisen suorapuheisena myös kuvastoltaan ja antoi sille neljä tähteä viidestä. Hänestä elokuva on myös huolellisesti ja monipuolisesti toteutettu suurine kaarineen ja pienine yksityiskohtineen. ”Elämyksellinen elokuva valottaa pianovetoisten balladien mestarin elämää ja sytyttää hingun tutustua erityisesti artistin varhaistuotantoon, kun niiden taustat selviävät.” Yhdysvaltalaisen Roger Ebertin muistosivuston Christy Lemire taas piti elokuvaa kaavamaisena elämäkertaelokuvana, joka alkaa kliseisesti merkittävästä tapahtumasta kohteen elämässä ja selittää sitten miten siihen päädyttiin. == Lähteet == Luokka:Vuoden 2019 yhdysvaltalaiset elokuvat Luokka:Vuoden 2019 brittiläiset elokuvat Luokka:Yhdysvaltalaiset draamaelokuvat Luokka:Yhdysvaltalaiset elokuvamusikaalit Luokka:Yhdysvaltalaiset elämäkertaelokuvat Luokka:Brittiläiset draamaelokuvat Luokka:Homoseksuaalisuus taiteessa Luokka:Päihdeaiheiset elokuvat Luokka:1950-luvulle sijoittuvat elokuvat Luokka:New Yorkissa tapahtuvat elokuvat Luokka:Paramount Picturesin elokuvat Luokka:Elokuvat seksuaali- ja sukupuolivähemmistöistä
Mother’s Little Helper

Mother’s Little Helper on brittiläisen rockyhtyeen The Rolling Stonesin kappale. Se julkaistiin alun perin yhtyeen vuoden 1966 albumin Aftermath Britannian painoksen aloitusraitana. Kappale julkaistiin Yhdysvalloissa singlenä ja sijoittui Billboard Hot 100 -singlelistan 8. sijalle vuonna 1966. B-puoli ”Lady Jane” sijoittui sijalle 24. Kappale käsittelee rauhoittavien lääkkeiden äkillistä suosiota kotiäitien keskuudessa ja mahdollista yliannostuksen tai addiktion uhkaa. ==Lähteet== Luokka:The Rolling Stonesin kappaleet Luokka:Vuoden 1966 kappaleet
Malu Dreyer

Marie-Luise "Malu" Dreyer (6. helmikuuta 1961 Neustadt an der Weinstraße, Saksan liittotasavaltaMalu Dreyer, Landtag Rheinland-Pfalz, viitattu 3.6.2019 (Archive.org) ) on saksalainen poliitikko. Hän edustaa sosialidemokraattista puoluetta (SPD) ja on Rheinland-Pfalzin osavaltion pääministeri. Dreyer oli Andrea Nahlesin 2019 antaman eroilmoituksen jälkeen SPD:n väliaikainen puheenjohtaja, kunnes uudet puheenjohtajat valittiin. Dreyerin puoliso on vuodesta 2004 ollut Trierin kaupungin ylipormestari Klaus Jensen. Dreyer sairastaa MS-tautia. == Lähteet == ==Aiheesta muualla== * Malu Dreyerin kotisivu Luokka:Saksalaiset sosiaalidemokraattiset poliitikot Luokka:Vuonna 1961 syntyneet Luokka:Elävät henkilöt
Pasión de gavilanes

Pasión de gavilanes on kolumbialainen televisiosarja, jota esittävät Caracol Televisión ja Telemundo. Sen päärooleissa ovat Danna García, Mario Cimarro, Paola Rey, Juan Alfonso Baptista, Natasha Klauss ja Michel Brown. ==Näyttelijät== == Aiheesta muualla == * Luokka:Kolumbialaiset televisiosarjat Luokka:Draamasarjat Luokka:2000-vuosikymmenen televisiosarjat Luokka:Telemundon telenovelat Luokka:Caracol Televisiónin telenovelat
Jouko Koskinen

Jouko Väinö Kalervo Koskinen (s. 23. maaliskuuta 1941 Tampere) on suomalainen arkkitehti, joka on toiminut muun muassa Taideteollisen korkeakoulun rehtorina 1972–1978, Libyan Garyounis-yliopiston professorina ja arkkitehtuuriosaston johtajana 1978–1982 ja vuodesta 1986 tiedekeskus Heurekan eri johtotehtävissä. Koskinen valmistui arkkitehdiksi Teknillisestä korkeakoulusta 1968. Hän työskenteli alan toimistoissa jo 1960-luvun alusta alkaen, muun muassa Kulutusosuuskuntien Keskusliiton arkkitehtiosastolla, Asuntosäätiössä sekä Risto Mäkitalon, Kauko Tiihosen ja Bengt Lundstenin toimistoissa. Valmistuttuaan 1968 Jouko Koskinen toimi koulussaan assistenttina ja rakennusopin opettajana ja sitten Taideteollisen oppilaitoksen tuntiopettajana ja lehtorina, kunnes hänet valittiin rehtoriksi 1972 ja koulun nimeksi tuli pian Taideteollinen korkeakoulu. Valtioneuvosto ei jatkanut taistolaiseksi leimatun, mutta puolueisiin kuulumattoman Koskisen virkakautta vuonna 1978, ja hän siirtyi Libyaan arkkitehtuurin professoriksi. Hän solmi ammatillisia suhteita myös Puolaan, Tšekkoslovakiaan ja Kuubaan. Vuonna 1986 Jouko Koskinen valittiin rakenteilla olleen Tiedekeskus Heurekan taiteelliseksi johtajaksi. Yhdessä Mikko Myllykosken kanssa hän sai 1997 Tiedonjulkistamisen valtionpalkinnon. Koskinen toimi Heurekassa eri tehtävänimikkeillä 2010-luvulle saakka. == Lähteet == Luokka:Suomalaiset arkkitehdit Luokka:Vuonna 1941 syntyneet Luokka:Elävät henkilöt
RPC

RPC (Remote Procedure Call, myös nimellä Sun RPC tai Open Network Computing (ONC) RPC) on tietoliikenneprotokolla korkean tason käyttöjärjestelmätoimintoihin. Protokolla rakentuu XDR:n päälle ja sen merkittävimpiä käyttökohteita on Network File System (NFS). Protokolla toteuttaa etäproseduurikutsuparadigman. Sun Microsystems julkaisi toteutuksen Usenetissä vuonna 1985 sallivalla lisenssillä, joka ei vielä ollut täysin vapaan ohjelmiston lisenssi. Myöhemmin tilannetta korjattiin kunnes vuonna 2010 jäljellä olevat tiedostot lisensoitiin uudelleen BSD-lisenssillä. == Toteutukset == Sun Microsystemsin Open Network Computing (ONC) -ryhmän tekemän toteutuksen lisäksi on muun muassa Open Software Foundationin Distributed Computing Environmentin (DCE) toteutus. Linuxissa ja glibc-kirjastossa on käytössä Sunilta lähtöisin oleva toteutus. == Standardit == Standardidokumentit: * - RPC: Remote Procedure Call Protocol Specification * - RPC: Remote Procedure Call Protocol Specification Version 2 * - Sun/ISOC ONC RPC Change Control Agreement * - RPCSEC_GSS Specification * * * - RPCSEC_GSS Version 2 * (korvaa: ) - RPC: Remote Procedure Call Protocol Specification Version 2 == Lähteet == == Aiheesta muualla == * Opas RPC-ohjelmointiin * rpc(3) - Linux man page == Kirjallisuutta == * Bloomer, John: Power programming with RPC, O'Reilly, 1991, Luokka:Verkkoprotokollat Luokka:Sun Microsystems
Bodoni

Bodoni on kirjanpainaja ja kirjainmuotoilija Giambattista Bodonin vuonna 1767 suunnittelema kirjaintyyppi. Bodoni on yksi tunnetuimmista uusantiikva- kirjaintyypeistä. Valistusajan rationaalista ajattelua henkivät uusantiikvat syrjäyttivät 1700-luvun loppupuolella medievaali- ja siirtymäkauden antiikvat, ja ne säilyivät suosittuina aina 1800-luvun puoliväliin saakka. Vaikka uusantiikvat eivät ole enää yleisiä leipätekstissä, innoittaa voimakaspiirteinen ja tyylikäs Bodoni kuitenkin edelleen nykypäivän graafisia suunnittelijoita. Bodonin painavat pystysuuntaiset linjat sekä hentojen ja paksujen viivojen väliset kontrastit ovat parhaimmillaan suurikokoisissa otsikoissa, joissa on väljä kirjainvälistys. Bodonista on saatavilla useita eri fonttivalmistajien versioita. == Lähteet == == Aiheesta muualla == Luokka:Kirjaintyypit
Jouko Koskinen (yritysjohtaja)

Jouko Tapani Koskinen (7. syyskuuta 1936 Karstula – 27. huhtikuuta 2021 Helsinki)Kuolinilmoitus, Helsingin Sanomat 29.5.2021, s. C 19 oli suomalainen yritysjohtaja ja diplomi-insinööri, joka teki uransa Neles- venttiilivalmistajan palveluksessa vuodesta 1968 vuoteen 1996, ensin teknisenä johtajana ja sitten toimitusjohtajana vuodesta 1980 alkaen. Hän oli keskeinen henkilö Neleksen ja yhdysvaltalaisen teollisuusventtiilivalmistaja Jamesburyn fuusiossa 1990-luvun taitteessa. Vuonna 2003 julkaistiin hänen laatimansa liki 500-sivuinen Neleksen historiikki. Koskinen oli kyläseppien sukua Keski-Suomen Karstulasta. Keskikoulun loppuvaiheissa perhe muutti Somerolle, ja lukion Koskinen suoritti Forssan yhteislyseossa. Hän valmistui diplomi-insinööriksi vuonna 1963 Helsingin Teknillisen korkeakoulun koneenrakennusosaston konstruktiiviselta linjalta. Ensimmäinen alan työpaikka oli E. Santasalo Oy:ssä teollisuuden hammasvaihteiden parissa 1962–1968. ==Teoksia== *Neles. Nelimarkan oivalluksista maailmanmaineeseen. Metso Automation, Ajatus Kirjat / Gummerus 2003. ISBN 9512065401. == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1936 syntyneet Luokka:Vuonna 2021 kuolleet
Karsinnat salibandyn maailmanmestaruuskilpailuihin 2020

Karsinnat salibandyn maailmanmestaruuskilpailuhin 2020 järjestetään 2020 tammi-helmikuun vaihteessa. Karsinnat pelataan maanosittain Euroopassa, sekä Aasia-Oseaniassa. Amerikan karsintoja ei pelata 2020. Ensimmäistä kertaa karsintoihin osallistuva Norsunluurannikko arvotaan johonkin Euroopan lohkoista. == MM-kisoihin selvinneet joukkueet == Joukkue (IFF-ranking) Karsintatapa Eurooppa Eurooppa (1) isäntämaa (2) Eurooppa 1 voittaja (3) Eurooppa 2 voittaja (4) Eurooppa 3 voittaja (7) Eurooppa 1 toinen (9) Eurooppa 2 toinen (8) Eurooppa 3 toinen (12) Eurooppa 1 kolmas (6) Eurooppa 2 kolmas (5) Eurooppa 3 kolmas Aasia-Oseania (AOFC) Aasia-Oseania (AOFC) (13) Ranking (14) Ranking (16) Ranking (17) Ranking Amerikka Amerikka (11) (15) == Karsinnat maanosittain == === Eurooppa === Euroopan karsintoihin osallistuu 24 maata ja karsinnat pelataan 29.1.–2.2. Lohkot jaetaan myöhemmin. Euroopan karsinnat pelataan kolmessa karsintaryhmässä. Eurooppa 1 Eurooppa 2 Eurooppa 3 === Aasia-Oseania === Aasian ja Oseanian karsinnat piti järjestää 2.–7. maaliskuuta Bangkokissa. Karsintaturnaus kuitenkin peruttiin koronavirusepidemian takia. ==Lähteet== Luokka:Salibandyn maailmanmestaruuskilpailut 2020
Kattilajärvi

Kattilajärvi voi tarkoittaa seuraavia: * Kattilajärvi, järvi Espoossa Nuuksion kansallispuistossa * Kattilajärvi, järvi Jämsän Rumakulmassa * Kattilajärvi, järvi Jämsän Vekkulassa * Kattilajärvi, järvi Lappeenrannassa * Kattilajärvi, järvi Kivijärvellä * Kattilajärvi, järvi Lieksassa * Kattilajärvi, järvi Kajaanissa * Kattilajärvi, järvi Taivalkoskella * Kattilajärvi, järvi Torniossa * Kattilajärvi, järvi Ylitorniolla * Kattilajärvi, järvi Inarissa * Iso Kattilajärvi, järvi Jämsän Hassissa * Pieni Kattilajärvi, järvi Jämsän Hassissa * Pieni Kattilajärvi, järvi Kivijärvellä * Keskinen Kattilajärvi, järvi Jyväskylän Palolahdella Luokka:Järvien täsmennyssivut
Arttu Haglund

Arttu Haglund (s. 28. elokuuta 1983 Helsinki) on suomalainen elokuvaohjaaja, tuottaja, elokuvakasvattaja ja kouluttaja. Haglund on ohjannut useita lyhytelokuvia. Hänen ensimmäinen pitkä elokuvansa Poissa sai maailmanensi- iltansa Sodankylän elokuvajuhlilla kesäkuussa 2019 ja se saapui Suomen elokuvateattereihin 29. marraskuuta 2019. Kansainvälisen ensi-iltansa Poissa sai 4. maaliskuuta 2020 Fantasporton 40. elokuvajuhlilla, jossa se palkittiin kriitikkopalkinnolla. Haglund on suunnitellut ja tuottanut tuotantoyhtiö Amazementissa elokuvakasvatuksen hankekokonaisuuden Kaikki kuvaa. Verkkosivusto opettaa lapsille ja nuorille elokuvien tekemistä videotutoriaalien avulla. Hankkeessa järjestetään myös elokuvatyöpajoja ympäri Suomen. Lisäksi Haglund on järjestänyt valtakunnallista, Suomen suurimmaksi lapsille ja nuorille suunnatuksi elokuvakilpailuksi kasvanutta Kaikki kuvaa -kilpailua vuodesta 2013. Hankekokonaisuus laajeni 2016, kun Haglund sai valmiiksi Kaikki kuvaa EDU -sivuston, kamerakynäpedagogisen verkkokurssin. Hän toimii hankkeessa myös opettajankouluttajana. Menetelmässä videokuvaaminen tuodaan peruskoulun kaikkien aineiden oppitunneille ja varhaiskasvatukseen uudenlaisena ajattelun ja oppimisen välineenä. == Filmografia== === Pitkät elokuvat === * Poissa (2019) === Lyhytelokuvat === * Tekeillä: Kotiin http://ses.fi/tukitoiminta/tukipaeaetoekset/tuotanto/?tx_browser_pi1%5BshowUid%5D=10182&cHash;=6c6ccf0d1ee194fdb9441e2f37be39c5 http://ses.fi/tukitoiminta/tukipaeaetoekset/tuotanto/?tx_browser_pi1%5BshowUid%5D=10589&cHash;=6d8e88e8963f7e0352293f58e1bf52b3 * Jäähyväiset Esoille (2013) * Odotushuone (2012) * Muistoksi vain seuraaville (2011) * Nyt tai ei koskaan, Pentti! (2011) * Ihmisiä tiellä (2009) * Kerran (2008) * Pimeää vasten (2006) * Pian on aamu (2005) * Eeva (2004) == Lähteet == == Aiheesta muualla == * Arttu Haglundin webportfolio Luokka:Suomalaiset elokuvaohjaajat Luokka:Vuonna 1983 syntyneet Luokka:Elävät henkilöt
Entekaviiri

Entekaviiri (C12H15N5O3) on nukleosidianalogeihin kuuluva orgaaninen yhdiste. Yhdistettä käytetään lääketieteessä hepatiitti B-infektioiden hoitoon. Entekaviiri kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Entekaviiri muistuttaa rakenteeltaan guanosiinia. Yhdiste fosforyloituu viruksen entsyymien vaikutuksesta ja sitoutuu hepatiittiviruksen käänteiskopioijaentsyymiin ja DNA-polymeraasiin ja estää niiden toiminnan. Tällöin virukset eivät kykene jakaantumaan. Entekaviirilla on myös tehoa HIV:tä vastaan, mutta sitä ei käytetä HIV:n hoidossa. Entekaviiri annostellaan tablettina tai liuoksena. Sitä käytetään kroonista hepatiitti B:tä sairastavien hoitoon. Entekaviiri on osoittautunut lamivudiinia tehokkaammaksi lääkeaineeksi.Axel Kleemann: Antiinfectives for Systemic Use, 3. Antivirals, Ullmann's Encyclopedia of Industrial Chemistry, John Wiley & Sons, New York, 2016. ==Haittavaikutukset== Entekaviiri on yleensä kohtuullisen hyvin siedetty lääke. Tyypillisimpiä sen aiheuttamia haittavaikutuksia voivat olla pääkipu, väsymys, vatsakivut, huonovointisuus, ripuli, flunssankaltaiset oireet ja hengitystieinfektiot. Aine voi aiheuttaa myös maksan entsyymiarvojen kohoamista. ==Lähteet== Luokka:Viruslääkkeet Luokka:WHO:n tärkeimmät lääkkeet
Etäproseduurikutsu

Etäproseduurikutsu on ohjelmoinnissa ja käyttöjärjestelmäsuunnittelussa käytetty paradigma hajautetun järjestelmän toteuttamiseen. Hajautettu järjestelmä voidaan toteuttaa käyttöjärjestelmätasolla tai sovellustasolla, jolloin voidaan käyttää ohjelmointirajapintoja, ohjelmistokehyksiä ja tietoliikenneprotokollia apuna. Hajautettuja käyttöjärjestelmiä ovat esimerkiksi Apollo Computer -yrityksen Domain/OS sekä Bell Labsin Plan 9. Tarkoitukseen kehitettyjä rajapintoja ja protokollia:https://www.oreilly.com/library/view/oracle- database-10g/9780072263251/9780072263251_ch11lev1sec1.html * RPC (Remote Procedure Call, "Sun RPC", IETF-standardoitu, eri toteutuksia) * CORBA (Object Management Group) * DCOM (Microsoft) * RMI (Remote Method Invocation, Java) == Menetelmä == Etäproseduurikutsussa ohjelma etenee kahden prosessin kautta: asiakasohjelma (client) kutsuu palvelinohjelmaa (server). Asiakasohjelma lähettää kutsuviestin parametreineen palvelinohjelmalle ja jää odottamaan vastausta. Palvelinohjelma, joka on ollut odottamassa kutsuviestiä, käsittelee kutsun parametrit, suorittaa toiminnon ja lähettää vastausviestin, sekä jää odottamaan seuraavaa kutsuviestiä. Asiakasohjelma saa vastausviestin, käsittelee tuloksen ja jatkaa suoritusta. Mallissa vain toinen ohjelma kerrallaan on aktiivisena toiminnon suorituksessa, mutta totetus voi käyttää rinnakkaisuutta sekä asynkronisia kutsuja. == Lähteet == == Aiheesta muualla == * A Critique of the Remote Procedure Call Paradigm (PDF) Luokka:Ohjelmointi
Texarkana (Arkansas)

Texarkana on kaupunki Millerin piirikunnassa, Arkansas’n osavaltiossa Yhdysvalloissa. Sen väkiluku oli vuoden väestönlaskennassa 29 919. Texarkana muodostaa kaksoiskaupungin Texasin osavaltioon kuuluvan samannimisen kaupungin kanssa. Texarkana perustettiin 10. elokuuta 1880 ja kuuluu Ark-La-Texin alueeseen. ==Kuvia kaupungista== Tiedosto:Highland Church of Christ, Texarkana, AR IMG 6357.jpg|Highland Church of Christ -kirkko. Tiedosto:Texarkana Municipal Auditorium IMG 67413.jpg|Municipal Auditorium. Tiedosto:2016-03-22 12 17 12 "Welcome to Arkansas" sign along eastbound Interstate 30 entering Texarkana, Arkansas from Texarkana, Texas.jpg|Tervetuloa Arkansasiin -kyltti. ==Lähteet== Luokka:Arkansas’n kaupungit
Texarkana

Texarkana on kahden yhdysvaltalaisen kaupungin nimi: * Texarkana, Arkansas * Texarkana, Texas
First Congregational Church of Los Angeles

First Congregational Church of Los Angeles on vuonna 1932 valmistunut kirkkorakennus Lafayette Parkissa Los Angelesissa. Kirkon torni vaurioitui maanjäristyksessä vuonna 1994. Siitä tuli Los Angelesin kulttuurihistoriallinen maamerkki vuonna 2002. == Lähteet == Luokka:Los Angelesin kirkot
Clarendon (kirjaintyyppi)

Clarendon on kirjaintyyppi, jonka suunnitteli alun perin Fann Street Foundry -kirjasinvalimon kirjainmuotoilija Robert Besley Britanniassa vuonna 1845. Edouard Hoffmann ja Hermann Eidenbenz suunnittelivat sen pohjalta uuden version Haasin kirjasinvalimossa vuonna 1953. Clarendon on kehittynyt egyptienne-kirjaintyypeistä ja muistuttaa niitä läheisesti. Erona on se, että Clarendonin kirjaimissa on jonkin verran paksuusvaihtelua, ja niiden päätteet liittyvät kirjainpylvääseen kaarella, kun egyptiennessä päätteiden liitos on suorakulmainen. Clarendon sopii hyvin otsikoihin, julisteisiin ja mainoksiin.Itkonen 2012, s. 49 == Lähteet == *Itkonen, Markus: Typografian käsikirja. RPS-yhtiöt, 2012. ISBN 978-952-5001-15-0 === Viitteet === == Aiheesta muualla == Luokka:Kirjaintyypit
Clarendon

Clarendon voi viitata seuraaviin: * Clarendon, kunta Kanadan Quebecissä * Clarendon, kirjaintyyppi * Clarendon-nimisiä henkilöitä: ** Edward Hyde (1609–1674), Clarendonin jaarli ja Kaarle II:n neuvonantaja ** Layshia Clarendon (s. 1991), yhdysvaltalainen koripalloilija
Juliana von Wendt

Juliana ”Nana” von Wendt (14. helmikuuta 1915 Helsinki – 20. marraskuuta 2007 Porvoo)Riitta Salmi: Juliana (Nana) von Wendt (maksullinen artikkeli) HS Muistot 20.11.2007. Viitattu 3.6.2019. oli suomalainen eläinsuojelun edistäjänä tunnettu kansalaisaktiivi. Juliana von Wendtin isä oli kotieläinopin professori Georg von Wendt. Hänen sisaruksiaan olivat kirjailija Barbara Winckelmann ja näyttelijä Dorle von Wendt. Von Wendt työskenteli nuoruudessaan kotiapulaisena Lontoossa ja Argentiinassa, ja toimi lottana jatkosodassa. Hänellä oli diplomiekonomin koulutus ja hän elätti itsensä muun muassa kirjanpitäjän ja kirjeenvaihtajan töillä. Von Wendt aktivoitui eläinsuojelukysymyksissä 1960-luvun alussa kuultuaan ruotsalaisen Johan Börtzin esitelmän eläinkokeiden tuskallisuudesta eläimille. Hän oli vuonna 1961 mukana perustamasa Koe-eläinten Suojelu -nimistä yhdistystä, joka nykyään tunnetaan nimellä Animalia ry. Vuonna 1971 hän perusti ystäviensä kanssa Koe- eläinten Suojelun Säätiön, jonka tarkoituksena on edistää tiedettä ilman eläinkokeita. Säätiön nimeksi on sittemmin vaihdettu Juliana von Wendtin säätiö. Von Wendt vaikutti myös Vihreä Risti -nimisessä eläinsuojelujärjestössä sekä muissa kansalaisjärjestöissä.Taustaa Juliana von Wendtin säätiö. Viitattu 3.6.2019. Von Wendt piti suurimpina saavutuksinaan norsujen sirkuksissa pitämisen kieltoa Suomessa sekä eläinsuojeluylitarkastajan viran perustamista maa- ja metsätalousministeriöön. ==Lähteet== Luokka:Suomalaiset eläinaktivistit Luokka:Vuonna 1915 syntyneet Luokka:Vuonna 2007 kuolleet
Kummituspartio (vuoden 2016 lyhytelokuva)

Kummituspartio (Ghost Patrol) on vuonna 2016 julkaistu 3D-animaatioelokuva, jonka on tehnyt Kickstart Productions ja DHX media. Se näytettiin Disney Channelilla ja Family Chrgdilla. == Suomenkieliset äänet == == Suomenkielinen versio == * Ohjaaja: Tiina Juntunen, Aku Hytönen * Kääntäjä: Isto Aitokari * Adaptointi: Tiina Juntunen, Aku Hytönen * Äänittäjä: Tiina Juntunen, Aku Hytönen * BTI Studios == Lähteet == == Aiheesta muualla == * * Luokka:Kanadalaiset lyhytelokuvat Luokka:Vuoden 2016 kanadalaiset elokuvat
Chuncheon

Chuncheon eli Ch’unch’ŏn on Gangwonin maakunnan pääkaupunki Etelä-Koreassa. Vuonna 2010 siellä oli 276 232 asukasta. Se sijaitsee maan pohjoisosassa lähellä Han- ja Soyang-jokien yhtymäkohtaa. Kaupunki kärsi suuria vaurioita Korean sodassa. Alueelle on rakennettu 1960-luvulta alkaen vesivoimaa, mikä vauhditti kevyen teollisuuden kasvua kaupungissa. == Lähteet == == Aiheesta muualla == Luokka:Etelä-Korean kaupungit